31.1.2022 г.
BG
Официален вестник на Европейския съюз
L 20/211
— Получени количества от други източници: нефт и нефтени продукти — Получени количества от други източници: природен газ — Получени количества от други източници: възобновяеми енергийни източници 2.1.4.
ВНОС/ИЗНОС
Освен ако е посочено друго, „внос“ се отнася до началния произход (държавата, в която е бил произведен енергийният продукт) за потребление в държавата, а „износ“ — до държавата, в която се осъществява крайното потребление на произведения енергиен продукт.
За внесени или изнесени се считат количествата, преминали през политическите граници на държавата, независимо дали е имало митническо оформяне.
Ако не може да се посочи държава на произход или на местоназначение, може да се използва раздел „Неуточнено/Други“.
2.1.5.
МЕЖДУНАРОДНА МОРСКА БУНКЕРОВКА
Количествата горива, доставени на кораби, плаващи под всякакъв флаг и участващи в международното корабоплаване.
Международното корабоплаване може да се осъществява по море, по вътрешни езера и водни пътища, както и в крайбрежни води.
Тук не се включва следното: — потреблението от кораби, които участват във вътрешното корабоплаване; разделението на вътрешно и международно корабоплаване следва да се прави на базата на пристанището на тръгване и пристанището на пристигане, а не в зависимост от флага или националната принадлежност на кораба; — потреблението от риболовни съдове; — потреблението от въоръжените сили.
2.1.6.
МЕЖДУНАРОДНИ ПОЛЕТИ
Количествата горива, доставени на летателните апарати за международни полети.
Разделението на вътрешни и международни полети следва да се прави според мястото на излитане и мястото на кацане, а не в зависимост от националната принадлежност на авиокомпанията.
Изключва горивата, изразходвани от авиокомпаниите за пътните им превозни средства (които се отчитат в раздел „Невключени никъде другаде — транспорт“) и употребата на авиационни горива за военни цели (която се отчита в раздел „Невключени никъде другаде — други“).
2.1.7.
ИЗМЕНЕНИЯ НА ЗАПАСИТЕ
Констатираната разлика между нивата на началните и крайните запаси на националната територия.
Освен ако е посочено друго, увеличението на запасите се обозначава с отрицателен знак, а намалението — с положителен.
2.1.8.
ОБЩО КОЛИЧЕСТВО НАЧАЛНИ И КРАЙНИ ЗАПАСИ НА НАЦИОНАЛНАТА ТЕРИТОРИЯ
Всички запаси на националната територия, включително държавните запаси, запасите, съхранявани от големите потребители и от организациите, натоварени със съхраняването на запаси, запасите на борда на пристигащите океански съдове, запасите, складирани в свободните безмитни зони, и запасите, съхранявани за другиго, било то в съответствие с двустранни правителствени споразумения, или по друга причина.
Понятията „начални“ и „крайни“ се отнасят съответно за първия и за последния ден на отчетния период.
Запасите включват запасите, съхранявани във всички видове специални съоръжения за складиране, независимо дали са на повърхността или са подземни.
2.1.9.
ДИРЕКТНО ИЗПОЛЗВАНЕ
Нефт (суров нефт и нефтени продукти), използван директно, без да е преработен в нефтени рафинерии.
Включва се суровият нефт, изгарян за производството на електроенергия.
2.1.10.
ПОЛУЧЕНИ КОЛИЧЕСТВА ПЪРВИЧНИ ПРОДУКТИ
Включват се количествата местен или внесен суров нефт (включително кондензатите), както и местните ТВПГ (2), използвани директно, без да бъдат преработени в нефтена рафинерия, и количествата от обратните потоци от нефтохимическата промишленост, които, макар и да не са първични горива, се използват директно.
2.1.11.
БРУТНО ПРОИЗВОДСТВО НА НЕФТЕНИ РАФИНЕРИИ
Производството на крайни продукти в нефтени рафинерии или в предприятия за смесване на продукти.
Не се включват загубите при рафиниране, но се включва нефтозаводското гориво.
(2) Течни въглеводороди от природен газ.